Učesnici druge debate u sredu 20. april u 21:

- Žarko Obradović - SPS, Jedinstvena Srbija

- Nemanja Šarović - SRPSKA RADIKALNA STRANKA

- Čedomir Jovanović - SAVEZ ZA BOLjU SRBIJU - SDP, LDP, LSDV

- Milica Đurđević - Za slobodnu Srbiju - ZAVETNICI

- Aleksandar Stevanović - DOSTA JE BILO

Moderator debata je Zoran Stanojević.

Debate se prenose uživo iz Studija 10 u Aberdarevoj ulici u Beogradu i održaće se 19, 20, i 21. aprila (utorak, sreda, četvrtak) 2016. u 21:00.

Okvirno trajanje debate je oko 75 minuta.

Ovoga puta debate su podeljene u dve grupe. U prvoj grupi u utorak i sredu učestvuje 10 lista, odnosno dva puta po pet.

U obe debate iste su teme: Kakav treba da bude odnos Srbije i Evropske unije, kako unaprediti srpsku poljoprivredu, kako Srbija da reši katastrofalno stanje nataliteta.

U debati u četvrtak učestvuje sedam lista, a teme su bezbednost i migrantska kriza nezaposlenost, odnosi u regionu.

Pravila su ista kao i u ranijim debatama. Na svako od tri postavljena pitanja učesnici dobijaju po 1 minut da odgovore, po 1 minut da debatuju i po jedan minut da zaključe, ukupno tri minuta po pitanju. Na kraju debate svi učesnici imaju po jedan minut za završnu reč.

Redosled odgovaranja određuje se žrebom pred početak debate. U debatu se ne mogu donositi nikakvi materijali ili rekviziti, organizator svima obezbeđuje olovku i papir.

Učesnici mogu da govore samo u predviđenom vremenu i dogovorenim redosledom i ne mogu jedni drugima upadati u reč.